فیصل بن حسین

شاہ فیصل بن حسین بن علی ہاشمی () عراق کے پہلے حکمران (1921ء تا 1933ء) تھے جنھوں نے عربوں کی تحریک آزادی میں بڑی بیدار مغزی سے حصہ لیا تھا۔ شریف حسین کے سب سے بڑے بیٹے تھے۔ 20 مئی 1883ء کو طائف میں پیدا ہوئے۔ مشروطی حکومت کے قیام کے بعد جدہ سے عثمانی پارلیمنٹ کے رکن منتخب ہوئے تھے۔ جدوجہد آزادی کے دوران انھوں نے ایک طرف برطانوی حکومت سے خفیہ مراسلت جاری رکھی اور دوسری طرف ترکوں کو اپنی وفاداری کا یقین بھی دلاتے رہے۔ انھوں نے عثمانی حکومت کی امداد کے نام پر جو رضا کار دستے منظم کیے تھے وہ بغاوت شروع ہونے پر انگریزوں سے مل گئے اور ایک ایسے نازک موقع پر جب انگریز مصر کی طرف سے فلسطین پر حملہ آور ہوئے ان دستوں نے ترکوں کی پشت پر خنجر گھونپ دیا جس کی وجہ سے ترک فوجوں کو بڑے حصے کو انگریزوں کا مقابلہ کرنے کی بجائے عرب باغیوں کا مقابلہ کرنے پر مجبور ہونا پڑا۔ جنگ کے بعد 1919ء میں شاہ فیصل نے پیرس امن کانفرنس میں اپنے والد کی طرف سے نمائندگی کی۔ اس کے بعد وہ لندن چلے گئے تاکہ برطانیہ کو جولائی 1915ء کے عرب برطانیہ معاہدے پر عمل درآمد پر آمادہ کریں۔ اس کے بعد وہ دمشق آئے جہاں ان کو شام کا بادشاہ منتخب کیا گیا لیکن فرانسیسیوں نے ان کو جلد ہی دمشق سے بے دخل کر دیا۔ بالآخر انگریزوں نے ان کو 23 اگست 1921ء کو عراق کا بادشاہ تسلیم کر لیا۔ عراق کی مکمل آزادی کے بعد شاہ فیصل صرف ایک سال اور زندہ رہے۔ 8 ستمبر 1933ء کو ان کا انتقال ہو گیا۔

شاہ فیصل کے بعد ان کے بیٹے شاہ غازی تخت نشین ہوئے۔

علامہ اقبال نے ترکوں کے خلاف بغاوت کے پس منظر میں ان کا ذکر ان الفاظ میں کیا ہے:

کیا خوب امیر فیصل کو سنوسی نے پیغام دیا

تو نام و نسب کا حجازی ہے پر دل کا حجازی بن نہ سکا

 حوالہ جات 

زمرہ:1885ء کی پیدائشیں
زمرہ:1933ء کی وفیات
زمرہ:آنریری نائٹس گرینڈ کراس آف دی آرڈر آف سینٹ مائیکل اینڈ سینٹ جارج
زمرہ:بنو ہاشم
زمرہ:بیسویں صدی کی عرب شخصیات
زمرہ:بیسویں صدی کے سیاست دان
زمرہ:تاریخ عراق
زمرہ:جدہ کی شخصیات
زمرہ:زرخیز ہلال
زمرہ:سربراہان ریاست
زمرہ:سوریہ میں بیسویں صدی
زمرہ:شاہان سوریہ
زمرہ:شاہان عراق
زمرہ:عثمانی سنی مسلم
زمرہ:عثمانی عرب
زمرہ:عثمانی عرب قوم پرست
زمرہ:عراق میں بیسویں صدی
زمرہ:عراقی سنی مسلم
زمرہ:عراقی سیاست دان
زمرہ:عرب بغاوت
زمرہ:عرب سیاست دان
زمرہ:عرب قوم پرست
زمرہ:فعالیت پسند آزادی
زمرہ:مکی شخصیات
زمرہ:ہاشم خاندان
زمرہ:انیسویں صدی کی عرب شخصیات
زمرہ:چرکیس نژاد کی عراقی شخصیات
زمرہ:سوریہ کے صدور
زمرہ:خاندانی شجرہ نسب سانچے
زمرہ:1883ء کی پیدائشیں
زمرہ:بیسویں صدی کی عراقی شخصیات
زمرہ:جنگ عظیم اول کی شخصیات
زمرہ:سوری سیاست دان
زمرہ:تاریخ سوریہ
زمرہ:عراقی شخصیات
زمرہ:عراق کے فیلڈ مارشل
زمرہ:خلفا کے بیٹے
زمرہ:وفیات بسبب دورہ قلب